CELEX: 32017R0331
Language: sk
Date: 2017-02-27 00:00:00
Title: Nariadenie Rady (EÚ) 2017/331 z 27. februára 2017, ktorým sa mení nariadenie (ES) č. 765/2006 o reštriktívnych opatreniach voči Bielorusku

28.2.2017   
            
            
               SK
            
            
               Úradný vestník Európskej únie
            
            
               L 50/9
            
         NARIADENIE RADY (EÚ) 2017/331
   z 27. februára 2017,
   ktorým sa mení nariadenie (ES) č. 765/2006 o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               V nariadení Rady (ES) č. 765/2006 (2) sa stanovuje zákaz vývozu vybavenia, ktoré by sa mohlo použiť na vnútornú represiu, a to akejkoľvek osobe, subjektu alebo orgánu, alebo na použitie v Bielorusku, ako aj na poskytovanie súvisiacej technickej pomoci, sprostredkovateľských služieb, financovania alebo finančnej pomoci.
            
         
               (2)
            
            
               Nariadením (ES) č. 765/2006 nadobúdajú účinnosť opatrenia stanovené v rozhodnutí 2012/642/SZBP.
            
         
               (3)
            
            
               Rozhodnutím Rady (SZBP) 2017/350 (3), ktorým sa mení rozhodnutie 2012/642/SZBP, sa zo zákazu vývozu vyníma vybavenie na biatlon.
            
         
               (4)
            
            
               Žiadna časť tohto nariadenia nemá mať vplyv na požiadavky na licencie podľa nariadenia Európskeho parlamentu a Rady (EÚ) č. 258/2012 (4).
            
         
               (5)
            
            
               Nariadenie (ES) č. 765/2006 by sa preto malo zodpovedajúcim spôsobom zmeniť.
            
         
               (6)
            
            
               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   1.   Nariadenie (ES) č. 765/2006 sa mení takto:
   
               1.
            
            
               V článku 1a sa dopĺňa tento odsek:
               „4.   Odsek 1 sa neuplatňuje na pušky, ich strelivo a ďalekohľady uvedené v prílohe IV, ktoré sa takisto zhodujú so špecifikáciami vybavenia na biatlon vymedzenými v pravidlách podujatí a súťaží Medzinárodnej biatlonovej únie (IBU) a ktoré sa majú použiť výlučne na podujatiach a tréningoch biatlonu.“
            
         
               2.
            
            
               V článku 1b sa dopĺňa tento odsek:
               „4.   Odsek 1 sa neuplatňuje na pušky, ich strelivo a ďalekohľady uvedené v prílohe IV, ktoré sa takisto zhodujú so špecifikáciami vybavenia na biatlon vymedzenými v pravidlách podujatí a súťaží IBU a ktoré sa majú použiť výlučne na podujatiach a tréningoch biatlonu.“
            
         2.   Text prílohy k tomuto nariadeniu sa dopĺňa do nariadenia (ES) č. 765/2006 ako príloha IV.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. februára 2017
      
         
            Za Radu
         
         
            predseda
         
         K. MIZZI
      
   
   
      (1)  Ú. v. EÚ L 285, 17.10.2012, s. 1.
   
      (2)  Nariadenie Rady (ES) č. 765/2006 z 18. mája 2006 o reštriktívnych opatreniach voči Bielorusku (Ú. v. EÚ L 134, 20.5.2006, s. 1).
   
      (3)  Rozhodnutie Rady (SZBP) 2017/350 z 27. februára 2017, ktorým sa mení rozhodnutie 2012/642/SZBP o reštriktívnych opatreniach voči Bielorusku (Ú. v. EÚ L 50, 28.2.2017, s. 81).
   
      (4)  Nariadenie Európskeho parlamentu a Rady (EÚ) č. 258/2012 zo 14. marca 2012, ktorým sa vykonáva článok 10 Protokolu Organizácie Spojených národov proti nezákonnej výrobe a obchodovaniu so strelnými zbraňami, ich súčasťami a komponentmi a strelivom doplňujúceho Dohovor Organizácie Spojených národov proti nadnárodnému organizovanému zločinu (protokol OSN o strelných zbraniach) a ktorým sa ustanovujú vývozné povolenia a opatrenia týkajúce sa dovozu a tranzitu strelných zbraní, ich súčastí a častí a streliva (Ú. v. EÚ L 94, 30.3.2012, s. 1).
   
      PRÍLOHA
      
         
            „PRÍLOHA IV
            Pušky, strelivo a ďalekohľady uvedené v článkoch 1a a 1b, ktoré sa takisto zhodujú so špecifikáciami vybavenia na biatlon vymedzenými v pravidlách podujatí a súťaží Medzinárodnej biatlonovej únie
            Biatlonové pušky:
            
                        ex 9303 30
                     
                     
                        Ostatné guľovnice, športové, lovecké alebo na streľbu na terč
                     
                  strelivo do biatlonových pušiek:
            
                        ex 9306 21
                     
                     
                        Náboje do brokovníc
                     
                  
                        ex 9306 29
                     
                     
                        Súčasti nábojov do brokovníc
                     
                  
                        ex 9306 30 90
                     
                     
                        Náboje a ich súčasti do iných zbraní ako sú brokovnice, vojenské zbrane, revolvery a pištole položky 9302 a samopaly položky 9301
                     
                  Ďalekohľady na biatlonové pušky:
            
                        ex 9305 20
                     
                     
                        Súčasti a príslušenstvo brokovníc alebo guľovníc položky 9303“